cyanic-selkie/wikianc huggingface dataset:
Gaffel (sjakk)
En gaffel er i sjakksammenheng et dobbeltangrep hvor én brikke truer to (eller flere) av motstanderens offiserer samtidig. Vanligvis er det springerne som angriper motstanderen med en gaffel, siden de er i stand til å angripe alle brikker (utenom andre springere) uten å være truet av dem. Bønder kan også sette gafler. En gaffel kan være et farlig våpen, ettersom motstanderen som oftest må flytte den ene av brikkene som angripes og dermed kan tape den andre, med mindre flyttet bidrar til å gi den andre brikken støtte.
Bernardo Salviati
Bernardo Salviati (født 1508 i Firenze i Italia, død 6. mai 1568 i Roma) var en av den katolske kirkes kardinaler. Han var biskop av Saint-Papoul i Frankrike, og deretter administrator av Clermont.
Han ble utnevnt til kardinal i 26. februar 1561 av pave Pius IV, med Santa Prisca som tittelkirke.
Han var bror til kardinal Giovanni Salviati (kreert 1517), nevø til pave Leo X på morssiden, og onkel til kardinal Antonmaria Salviati (kreert 1583).
Sri Jayawardenapura Kotte
Sri Jayawardenapura Kotte, vanligvis kalt Kotte, er en by på Sri Lanka. Den er siden 1982 sete for landets lovgivende forsamling, og dermed en av Sri Lankas to hovedsteder (regjeringen har sete i Colombo).
Byen er en sørlig forstad til Colombo, men har egen bystatus. Den har 117 600 innbyggere (beregning fra 2004).
Den nye parlamentsbygningen ble innviet 29. april 1982.
Dunedin
Dunedin er den nest største byen på Sørøya i New Zealand og har 123 000 innbyggere.
I Dunedin ligger universitetet Otago som er New Zealands eldste universitet grunnlagt i 1869. Universitetets studenter utgjør 20% av byens befolkning.
IG (postområde)
IG er et postområde i området rundt Ilford i Stor-London og Essex i England. Det omfatter elleve postdistrikter og seks postbyer.
Hovedsorteringskontoret ligger i Ilford. Området omfatter steder i distriktene Redbridge, Barking and Dagenham og Waltham Forest i Stor-London samt en betydelig del av Epping Forest i Essex.
Sweet Rhode Island Red (album)
Sweet Rhode Island Red er det 20. studioalbumet til Ike & Tina Turner som ble gitt ut i 1974. Albumet ble spilt inn i Bolic Sound i Inglewood i California.
Sporliste
Side 1:
Side 2
Europa
Side 1:
Side 2
Huedin
Huedin (ungarsk: Bánffyhunyad) er en by i Cluj fylke i Romania. Byen ligger ved elva Crișul Repede. I 2002 hadde byen 9 439 innbyggere.
John Boyne
John Boyne (født 30. april 1971 i Dublin) er en irsk forfatter. Han studerte engelsk litteratur ved Trinity College i Dublin. Da han var ferdig med å studere, begynte han å jobbe i bokhandel. Nå har han bestemt seg for å være forfatter på heltid. Han har skrevet syv romaner i tillegg til ti noveller. Romanen Gutten i den stripete pyjamasen vant to irske Book Awards, og var hans første barnebok. Gutten i den stripete pysjamasen handler om en gutt som lever under andre verdenskrig. Der ender det i en tragisk fangeleir for jøder.
Han har også skrevet Mytteriet på Bounty, som handler om kahyttsgutten John Jacob Turnstile og hans forhold til kapteinen på tvers av klasseskille og rang, og om Bounty's episke eventyr, som ender i et mytteri. I boken har Boyne basert handlingen på historiske fakta, krydret med dramatikk og humor. I boken fremheves mye om både britisk sjøfartshistorie, klasseskille og det britiske samfunnet på 1700-tallet.
Mahé Drysdale
Alexander Mahe Owens Drysdale (født 19. november 1978 i Melbourne, Australia) er en roer fra New Zealand og fem ganger verdensmester i singelsculler.
Han deltok i Roing under Sommer-OL 2004, Roing under Sommer-OL 2008 og Roing under Sommer-OL 2012.
Drysdale ble i 2008 utnevnt til medlem av New Zealands fortjenstorden.
Han tok gull under Sommer-OL 2016.
Albin Viggen
Viggen er en type kjølbåt, det vil si en mindre seilbåt med kjøl. Viggen ble konstruert i 1964 av den kjente seilbåtkonstruktøren Per Brohäll. Det finnes to utgaver av Viggen: Karlskrona-Viggen som er en langkjølet båt og Albin Viggen som har finnekjøl. Viggen er kjent som «lillebroren» til den mer kjente Albin Vega.
Historie
Viggen ble presentert på midten av 60-tallet og ble produsert frem til 1978. Totalt ble det produsert 1380 eksemplarer.
Konstruktøren Per Brohäll presenterte Viggen til Kungliga Svenska Segelsällskapets konkurranse i 1964. Båten fikk ingen pris, men ble det ble produsert en prototype. Denne vant sin klasse i Baltic Race og ble serieprodusert ved Karlskronaverftet fra 1967.
I begynnelsen ble Viggen produsert av Karlskronaverftet og derav navnet «Karlskrona-Viggen». I 1971, etter 300 eksemplarer, tok imidlertid Albin Marin over og en ny utgave av båten ble satt i produksjon – Albin Viggen som fikk jern finnekjøl.
Konstruksjon
Skroget og dekket er i sprutlaminert glassfiber uten kjernemateriale. Forskjellen mellom Karlskrona-Viggen og Albin-Viggen er blant annet at Karlskrona-Viggen har innplastet langkjøl, mens Albin-Viggen har finnekjøl i jern. Albin Viggen har heller ikke noen luke på akterdekket, dette gjør sittebrønnen litt større.
Innredning
Begge båtene har fire køyer, to i forpiggen og to i salongen. Pentryet i Karlskrona Viggen ligger midt i båten, mens det på Albin Viggen befinner seg ved nedgangen. Det er ikke ståhøyde i båten, utenom ved pentryet på Albin Viggen, der en kan lage mat med hodet opp av luken. Det er en vanntank på 45 l med pumpe for fersk- og saltvann.
Klasseklubb
Viggenklubben i Sverige er en aktiv klubb, og har også en del norske medlemmer.
Sri Lanka under Sommer-OL 2012
Sri Lanka deltok under Sommer-OL 2012 i London som ble arrangert i perioden 27. juli til 12. august 2012. Sju utøvere, fire menn og tre kvinner deltok i fire sporter, friidrett, badminton, svømming og skyting. Det var sekstende gangen Sri Lanka deltok i et sommer-OL, under de første sju het landet Ceylon. De vant ikke noen medaljer. Badmintonspilleren Niluka Karunaratne var landets flaggbærer under åpningsseremonien.
Vitenskapsåret 1692
Vitenskapsåret 1692 er en oversikt over hendelser, prisvinnere, fødte og avdøde personer med tilknytning til vitenskap i 1692.
Airwaves
Airwaves er det 22. studioalbumet til Ike & Tina Turner som ble gitt ut i 1978.
Sporliste
Side 1:
Side 2:
Lincolnsjøen
Lincolnsjøen (engelsk: Lincoln Sea) er et havområde i Nordishavet, mellom Nordspissen av Grønland og Ellesmereøya. Grensa mot selve Nordishavet trekkes langs ei linje fra Kapp Morris Jessup på Grønland til Kapp Colombia på Ellesmereøya. Lincolnsjøen har forbindelse med Baffinbukta og Atlanterhavet gjennom Naresstredet.
Lincolnsjøen er islagt hele året, og har det tjukkeste isdekket i hele Arktis – opptil 15 m. Havområdet har en gjennomsnittsdybde på 257 meter.
Friedrich Nicolai
Nicolai var en stridbar og polemisk debattant som fikk mange motstandere, ofte kunne varme vennskap ende i et glødende fiendskap, eksempelvis gjaldt dette med Johann Caspar Lavater, Christoph Martin Wieland og Ludwig Tieck. Nicolai sluttet seg til Gotthold Ephraim Lessing, Carl Friedrich Zelter og Moses Mendelssohn, mens Immanuel Kant og Johann Gottlieb Fichte var hans motstandere.
Den galante stilen
Den galante stilen (også førklassisk og rokokkomusikk) er en musikalsk stilretning fra 2. halvdel av 1700-tallet i overgangen mellom barokkmusikken og klassisismen.
Friedrich Nicolai
Liv og virke
Nicolai var det åttende barnet til bokhandleren Christoph Gottlieb Nicolai. Han fikk en god utdanning, og gikk tilslutt i bokhandlerlære i Frankfurt (Oder). Etter at faren døde i 1752, overtok Nicolai Nicolaische Buchhandlung, som fortsatt er i drift.
Foajé
En foajé er et stort og åpent oppholdsrom (eventuelt flere) i et teater, opera, konsertsal, kino eller utstillingslokale, i nærheten av auditoriet. Det er et hvileområde, eller vrimleområde for tilskuere og et møtested, som normalt brukes før forestillinger og i pauser. Det kan også være egnet som festlokale, eksempelvis til bruk etter forestillinger. Begrepet nyttes også for samlingssalen for skuespillerne bak scenen.
Den galante stilen
Historikk og beskrivelse
Stilen oppsto i senbarokken, som en reaksjon på barokkens strengt polyfone stil, og betegner i større grad en måte å skrive musikk på enn en epoke. Tidsmessig falt førklassisisme sammen med de visuelle kunstartenes rokokkotid, og da musikkstilen i et visst monn også kan sies å dele noen kjennetegn med tidens visuelle kunst, eksempelvis friskhet, tilgjengelighet og sjarme, kalles den iblant «rokokkomusikk».
Friedrich Nicolai
Liv og virke
Sammen med Mendelssohn ga Nicolai ut Bibliothek der schönen Wissenschaften (4 bind, 1757—58) og Briefe, die neuere Litteratur betreffend (24 bind, 1759—65). Nicolai grunnla også det kjente tidsskriftet Allgemeine deutsche Bibliothek, som hadde mange betydelige medarbeidere og som ble et talerør for opplysningstidens representanter, mot mystisisme i religionen, mot Immanuel Kants filosofi og mot det de så som Sturm und Drangperiodens utskeielser.
Av Nicolais egne skrifter kan nevnes hans utmerkede Topographisch-historische Beschreibung von Berlin und Potsdam (1759) og romanen Leben und Meinungen des Magisters Sebaldus Nothanker (3 bind, 1773—76), et innlegg mot datidens ortodoksi, og fortsatt av interesse. I de satiriske skriftene Freuden des jungen Werther (1775) og Beschreibung einer Reise durch Deutschland und die Sveits (1781) våget han å angripe Goethe, Herder, Lavater og andre av den nye tids litterater, og disse ble hans motstandere. Nicolais debatteknikk var skarpt polemisk, noe som ofte utløste heftige reaksjoner fra den som ble rammet av kritikken. Debatten utartet gjerne hurtig og ble typisk skjemmet av retthaversk framferd fra begge parter. Et kjent eksempel er feiden rundt Nicolais ''Freuden des jungen Werthers. Leiden und Freuden Werthers des Mannes'' (1775). Dette er en satire over Goethes Die Leiden des jungen Werthers (1774), men til forskjell fra Goethes tragedie, er Nicolais parodi en tåreperse med lykkelig utgang. Goethe ble så rasende at han svarte med det krasse diktet «Nicolai auf Werthers Grabe» («Nicolai ved Werthers grav») der han lar en skjønnånd (Nicolai) gjøre sitt fornødne over Werthers grav. Nicolais satire ble i 1820 oversatt av J.C. Schrøder som ''Den unge Verthers Glæder. Verthers Glæder og Lidelser som Mand''.
Foajé
Ordet er omskrevet fra fransk foyer. Normalt er en foajé en stor, spesialdesignet hall, men noen ganger er det en korridor som omgir hovedhallen. Den er møblert og stor nok til at tilskuere kan vandre, komme sammen og hvile. Foajeer er vanligvis prydet med kunstverk, enten permanente eller midlertidige utstillinger relatert til stedets aktiviteter, og en restaurant eller en buffet. I tillegg kan den brukes til vernissasje, møter med artistene etc.
Den galante stilen
Den følsomme stilen
I Tyskland oppsto «den følsomme stilen» (empfindsamer Stil) som en intensivering av den galante stilen. Sentralt står friheten til å uttrykke følelser, og musikken er full av overraskelser som brå, hyppige og uventede modulasjoner, teksturendringer, pauser, uvanlige melodivendinger, uforberedte dissonanser og plutselige sforzandi.
Foajé
I et hus er en foajé tilsvarende en gang, normalt et mindre område eller rom i nærheten av inngangsdøren, hvor gjester ankommer og trappene begynner eller slutter. Den er tilknyttet rom som f.eks. kontorer, spisestuer, baderom og oppholdsstuer. Det er ikke uvanlig med et vindfang mellom husets foajé og inngangsdøren.
Den galante stilen
Viktige komponister
Førklassisismen ble gjerne delt opp de fire «skolene»: Paris (galant), Berlin (følsom), Mannheim (mellom de to forannevnte) og Wiener (forløper for wienerklassisismen).
Fra Kristiansand kom norsk-dansk-tyske Johan Henrik Freithoff, som til dels skrev i galant stil.
Kawasaki Heavy Industries Motorcycle & Engine
Kawasaki Heavy Industries Motorcycle & Engine er et japansk firma som er en av verdens ledende produsent av motorsykler, ATVer og snøscootere.
Eksterne lenker
Kawasaki Heavy Industries
Kevin Nolan
Kevin Anthony Jance Nolan (født 24. juni 1982) er en engelsk fotballtrener og fotballspiller.
Han spiller enten som sentral eller høyre midtbane. Han vokste opp i Toxteth i Liverpool og var en Liverpool-supporter som liten. Han har tidligere spilt for Bolton Wanderers.
Nolan har også to kamper for U21.
Karriere
Nolan vokste opp i en fotballfamilie, og ville lenge bli fotballspiller, og da han var 14 spilte han for Liverpool bys skoleguttlag. Hans favorittlag som gutt var Liverpool, men favorittspillerne hans var likevel Eric Cantona og Lee Sharpe, som spilte for rivallaget Manchester United.
Ove Juel
Ove Juel (eller Ove Juul) (født 23. oktober 1615 i Willestrup, død 29. mai 1686) var en dansk embetsmann, og visestattholder i Norge under Gyldenløve fra 1669 til 1674.
Kevin Nolan
Karriere
En venn av Nolan inviterte ham med for å prøvespille hos Bolton Wanderers, og da han var 16 fikk han en 1-årskontrakt med klubben. Han signerte en profesjonell kontrakt med klubben da han var 17, og debuterte også for førstelaget.
Nolan har tidligere blitt kalt opp til både s U18 og U21-landslag. Det har blitt hevdet at Nolan kan bli kalt opp til både og s landslag grunnet Nolans irske og nederlandske avstamning. Dette er likevel umulig da Nolan har spilt en offisiell juniorkamp for England.
Newcastle United
Den 29. januar 2009 ble det kjent at Newcastle United hadde avtalt en pris på £4 millioner med Bolton Wanderers, noe som ble bekreftet da Nolan dro til Newcastle den 30. januar for å bli en enig om en kontrakt og gjennomgå den medisinske testen. Samme dag ble det bekreftet at Nolan signerte en kontrakt som løper ut sommeren 2013 med Newcastle United.
West Ham United
Kevin Nolan signerte 16 juni 2011 en 5-årskontrakt med den engelske klubben West Ham United.
Leyton Orient
21. januar 2016 ble han ansatt som spillende trener i Leyton Orient.
12. april 2016 sluttet han som spillende trener i Leyton Orient.
Syria under Sommer-OL 2012
Syria deltok under Sommer-OL 2012 i London som ble arrangert i perioden 27. juli til 12. august 2012. Ti utøvere, seks menn og fire kvinner deltok i sju sporter, friidrett, hestesport, sykling, svømming, skyting, vektløfting og boksing. Det var tolvte gangen Syria deltok i et sommer-OL, de vant ikke noen medaljer. Friidrettsutøveren Majed Aldin Ghazal var landets flaggbærer under åpningsseremonien.
John Bowring
Bakgrunn og virke
Bowring kom fra en dukhandlerfamilie i Devon og vokste opp sterkt preget av det puritanistiske miljø som omgav ham.
Sammen med sin venn og mentor Jeremy Bentham stiftet han i 1824 tidsskriftet Westminster review, som han redigerte 1825-1830.
Bowring ble rangert sammen med den katolske prelaten Giuseppe Gasparo Mezzofanti og Hans Conon von der Gabelentz blant verdens mest språkmektigste. Hans taltent for språk gjorde det mulig for ham å hevde at han forstod 200 språk og kunne tale 100 av dem. Blant de tidlige frukter av hans studier av utenlandsk litteratur var verkene Specimens of the Russian Poets (1821–1823), Batavian Anthology (1824), Ancient Poetry and Romances of Spain (1824), Specimens of the Polish Poets og Serbian Popular Poetry, begge fra 1827, og Poetry of the Magyars (1830).
Ved sine bidrag til Westminster Review bygde han opp et ry som politisk økonom og som parlamentsreformator. Han gikk inn for frihandel lenge før dette var blitt popularisert av Richard Cobden og John Bright. Han gikk inn for parlamentarisk reform, katolsk emansipasjon og allmenn skolegang.
I 1828 besøkte han Nederland, og i februar 1829 utmerket Universitetet i Groningen ham med juridisk doktorgrad.
Makrellfisker
Makrellfisker er en underorden av piggfinnefisker, den største ordenen av beinfisker.
Pitkjaranta
Pitkjaranta (russisk: Питкяранта, finsk: Pitkäranta) er en by i republikken Karelia i Russland. Den ligger på nordøstbredden av Ladoga, Europas største innsjø. Innbyggertall: 13 347 (folketelling 2002). Byen ble grunnlagt på 1800-tallet.
Makrellfisker
Alle artene lever pelagisk i havet og er med sine strømlinjeformede kropper gode svømmere. Gruppen omfatter de eneste fiskene som er i stand til heve kroppstemperaturen ved å produsere varme innvendig. Denne egenskapen har oppstått tre ganger innenfor gruppen, og detaljene varierer.
John Bowring
Bakgrunn og virke
Bowring ble utnevnt til eksekutor av Jeremy Benthams litterære arv, og foresto utgivelsen av hans samlede verker. De utkom i elleve bind i 1843.
I 1834 ble han medlem av det britiske underhus, og tok del i stridene om de økonomiske lover. I 1848 trådte han ut av politikken, ettersom han mente at frihandelsprinsippenes seier da var trygget.
Makrellfisker
Systematikk
I linneansk systematikk regnes makrellfiskene som underordenen Scombroidei. Gruppen fikk omtrent sitt nåværende omfang av Charles Tate Regan i 1909. Regan og mange senere forskere regnet også luvar til makrellfiskene, men det er nå vist at denne fisken er et spesialisert medlem av Acanthuroidei.
John Bowring
Bakgrunn og virke
Samme år ble han utnevnt til britisk konsul i Kanton i Kina. Dette vervet innehadde han til 1853.
Etterpå utmerket han seg som en talsmann for innføring av desimalsystemet dor britisk valuta, og utgav et verk om dette med tittelen The Decimal System in Numbers, Coins and Accounts (1854). Introduksjonen av florinen som et forberedende skritt mot dette, skyldes primært hans anstrengelser.
Makrellfisker
Systematikk
Fylogenetiske studier basert på molekylærgenetikk viser at makrellfiskene er en polyfyletisk gruppe. Havgjedder, trådstjerter og makrellfamilien danner en naturlig gruppe, som er mest i slekt med Scombrolabrax heterolepis og Pomatomus saltatrix. Sverdfisken er søsterarten til seilfiskene, og til sammen utgjør de gruppen Xiphioidei. Barracudaene er ikke nært beslektet med andre makrellfisker.
John Bowring
Bakgrunn og virke
I 1854 ble han utnevnt til guvernør for Hongkong og oppsynsmann over den britiske handelen med Kina. I sin tid i dette embedet inngikk han i Bangkok en siamesisk-britisk vennskaps- og handelsavtale (Treaty of Friendship and Commerce between Her Majesty and the Kings of Siam), noe som førte til økt handel mellom Storbritannia og Siam. Sin reise til landet beskrev han i verket The Kingdom and the People of Siam (to bind, London 1857).
Uten forutgående krigserklæring beordret han i 1856 bombardement av Kanton, som gjengjeldelse for en påstått krenkelse av det britiske flagg. Dette ble starten på annen opiumskrig. Han fratrådte som guvernør i 1859.
Lobby
Lobby er et engelsk navn på et rom i en bygning som brukes til å entre fra utsiden. Det blir iblant referert til som foajé eller entré.
John Bowring
Bakgrunn og virke
Han skrev også reiseskildringene Visit to the Philippine islands (1859) og Kingdom and people of Siam (1857).
I 1861 var han den britiske regjerings forhandler med Italia om en handelsavtale. Senere ble han minister for Kongeriket Hawaii til en rekke europeiske land, og fremforhandlet handelsavtaler med Belgia, Nederland, Italia, Spania og Sveits.
Lobby
Mange kontorbygninger, hoteller og skyskrapere dekorerer sine lobbyer i stor stil for å skape et riktig inntrykk .
Siden midten av 1980-tallet har det vært en økende tendens til å se på lobbyer som mer enn bare en mellomgang fra inngangsdøren til heisen; den brukes nå ofte som et sosialt sted og til forretninger, og kan anses som et fellesområde.
Lobby brukes ofte om lobbyvirksomhet eller om grupper som driver slik virksomhet, for eksempel «Israel-lobbyen» og «oljelobbyen».
Lakhdenpokhja
Lahdenpohja (finsk: Lahdenpohja, russisk: Лахденпо́хья) er en by i republikken Karelia i Russland. Byen ligger rundt 25 km fra grensen mot Finland, i en vik i den nordvestre enden av Ladoga. Bystatus siden 1945. Antall innbyggere var 8 751 ved folketellingen i 2002.
Før 1944 var Lahdenpohja et finsk ladested (köping) i Viborgs län. Antall innbyggere var i 1939.
Køller
Køller er en type redskaper som i dag brukes innen rytmisk gymnastikk, og som tidligere også har inngått som et apparat innen herreturn.
Historie
Trening ved å svinge køller antas å ha oppstått blant soldater i India, for å styrke kroppen. Storbritannia, som tidligere koloniserte India, adopterte denne treningsformen, og innførte disse indian clubs til Europa. Flere land tok i bruk disse, og tyske immigranter innførte dem til USA på midten av 1800-tallet. Både skolevesenet og militæret tok dette i bruk.
Øvelsen var en del av konkurransen i turn under sommer-OL 1904 og 1932.
Utover 1900-tallet avtok interessen for denne trenings- og konkurransemetoden, men i rytmisk gymnastikk konkurreres det fortsatt med 2 køller, ikke ulikt den opprinnelige treningsformen. Disse køllene er i dag ca. 50 cm lange, og veier 200-300 gram, atskillig lettere enn de som tidligere ble brukt. Køllene skal svinges, rulles, kastes og tas imot på ulike måter. Hodet har maks diameter på 3 cm.
Den dag i dag finnes det treningsklubber som praktiserer denne typen trening, dvs trening ved å svinge køller av ulik tyngde i bestemte formasjoner og bevegelser for å styrke musklene.
Borre ungdomsskole
Borre ungdomsskole er en ungdomsskole i Borre i Vestfold. Skolen er én av Horten kommunes tre ungdomsskoler. Skolen har rundt 300 elever.
Borre ungdomsskole åpnet høsten 1965 med vel 150 elever. Skolebygningene er nylig rehabilitert. I tilknytning til skolen ligger Borrehallen fra 1974. Hallen omtales også som "Albert Hall" etter skolesjef Albert O. Førsund som var aktiv i prosjekteringen.
Gherla
Gherla (ungarsk: Szamosújvár, tysk: Neuschloss) er en by ved elva Someșul Mic i Cluj fylke i Romania. I 2002 hadde byen 24,083 innbyggere. Den fikk bystatus i 2001.
Det finnes få kilder som beskriver hva som skjedde med castrumet etter at keiser Aurelianus bestemte seg for å flytte sine romerske styrker sør for Donau rundt år 271.
1291 er første gang at en landsby kalt Gherlahida blir nevt i dokumenter. Senere ble dette navnet til Gherla, blant annet i et sertifikat utgitt av Ungarns konge Andreas III.
I første halvdel av 16. århundre ble et kongelig slott bygd i byen. Det var kong Johan Zápolya som ga ordre om det, men det var György Martinuzzi som fullførte arbeidet. Fra 1785 brukes det som fengsel.
I 1672 lot fyrsten av Transilvania Mikael I Apafi armenske flyktninger fra tatarenes plyndringstokter bosette seg i byen og byen ble kjent som Armenopolis. Den armensk-katolske katedralen ble bygd mellom 1748 og 1804.
Gangnan
Administrative enheter
Subdistrikt: Storkommuner: Kommuner:
Skraphandlerne
Skraphandlerne er en norsk film fra 1975. Filmen er en norsk versjon av den britiske TV-serien Steptoe and Son, men hovedrollene baserer seg på navnene fra den svenske versjonen Albert og Herbert.
Filmen er skrevet og instruktert av Bo Hermansson, fritt etter Ray Galton og Alan Simpson.
Handling
Men i det fjerne truer bryllupsklokkene..
Musikk
«Tema fra Juster-filmen Skraphandlerne», skrevet av Egil Monn-Iversen, Polydor 2052 121
«Akagi» (1925)
«Akagi» (japansk: 赤城) var et japansk hangarskip.
Mellom 1936 og 1938 gikk «Akagi» gjennom en omfattende ombygging og fikk blant annet en bro på babord side og et flydekk som løp hele lengden av skipet. Ved senkingen i juni 1942 var hun utstyrt med en blanding av Mitsubishi A6M jagerfly, Aichi D3A stupbombefly og Nakajima B5N torpedofly.
Operativ historie
«Akagi» var flaggskipet i viseadmiral Chuichi Nagumos stillehavsflåte og ledet sammen med «Kaga» angrepet på Pearl Harbor. Etter Pearl Harbour opererte hun i Det indiske hav hvor hun deltok i senkingen av det britiske hangarskipet HMS «Hermes» utenfor Ceylon i april 1942.
4. juni tok hun del i slaget ved Midway hvor flyene hennes angrep Midway. 10:22 om formiddagen ble hun selv angrepet av fly fra det amerikanske hangaskipet USS «Enterprise» og truffet av to bomber. Den første eksploderte i hangaren og satte i brann torpedoer og drivstoff fra sprukne rørledninger. Den andre bomben satte fly på dekket i brann. En halv time senere var brannen ute av kontroll og Nagumo forlot skipet med mannskapet. «Akagi» fortsatte å brenne i ni timer og til slutt ble en japansk jager beordret å senke henne med torpedoer.
Årets tromsøværing
Årets tromsøværing er en årlig pris som deles ut av avisen iTromsø sine lesere.
Avstemning de siste år har vært foretatt ved å stemme på en liste nominerte kandidater som er presentert i iTromsø med SMS. Prisen har blitt utdelt i desember hvert år.
Prisen er en tegning laget av avisens tegner Odd Klaudiussen. Fjellfyrverkeriets diplom er det eneste som har et foto i stedet for tegning.
Fotosfære
Fotosfæren er den synlige overflaten på en stjerne, som solen. Solflekker og faculae (mørke og lyse flekker) kan observeres på fotosfæren. Fysisk er fotosfæren definert som det området der optisk dybde er 2/3 for et foton med bølgelengde 500 nanometer. Dette tilsvarer at fotosfæren er transparent for rundt 50% av grønt lys. Under fotosfæren er solen optisk opak for lys.
Solens fotosfære har en gjennomsnittlig temperatur på 5778 kelvin (5505 °C). Fotosfæren har en synlig struktur som kalles granuler. Disse skyldes varme strømmer fra konveksjonssonen opp til overflaten. Granulene er omkring 1000 km i diameter og har en typisk varighet på 8 minutter. Det forekommer også såkalte supergranuler med diameter opp til 30000 km og varighet på et døgn. Dette kan ikke observeres direkte for andre stjerner enn sola på grunn av oppløsningen i dagens teleskoper.
Solflekker på fotosfæren er områder med noe lavere temperatur, om lag 4000-4500 kelvin og skyldes intens magnetisk aktivitet som begrenser konveksjonen og dermed tilførselen av varme i et område. De er allikevel svært intense, men synes forholdsmessig mørkere enn resten av fotosfæren. Den motsatte effekten kalles faculae og er lyse områder som skyldes konsentrasjon av magnetiske feltlinjer. Disse forekommer ofte mellom granuler og rundt solflekker og er årsaken til at solens lysstyrke gjerne er sterkere når solflekkaktiviteten er høy, til tross for at selve solflekkene er mørkere.
Mellom fotosfæren og den mye vamere koronaen (over 1 million K) ligger den 10 000 km tykke kromosfæren. I disse områdene oppstår protuberanser som er lysende strømmer av varm ionisert gass fra fotosfæren.
Eksterne lenker
Kort fortalt: Solen fra UIO/ITA
Privatlærer
En privatlærer er en lærer som ansettes privat, ofte i en familie for å undervise barna i hjemmet. Det kan være et alternativ eller komplement til ordinær skolegang. Privatlærere som erstatter ordinær skole var tidligere mest vanlig i velstående hjem, og er i dag mindre utbredt.
I blant jobber privatlærere i de lavere skolestadiene, og formålet kan da være at barna skal bli bedre forberedt til høyere stadier.
En kvinnelig privatlærer kalles for guvernante, mens en mannlig kalles for informator.
Kollektivet
Kollektivet kan vise til:
John Neale Dalton
John Neale Dalton (født 24. september 1839 i Margate i Kent, død 28. juli 1931) var feltprest for dronning Victoria og privatlærer for kong Georg V av Storbritannia.
Dalton var utdannet ved Blackheath School i Kent. Han ble kapellan av Sandringham og kannik av St. George's Chapel. I 1869 ble han privatlærer for de kongelige prinsene, Georg og hans eldre bror, Albert Victor. I 1920 ble han belønnet med en æresdoktorgrad av University of Leeds.
Pudozj
Pudozj (russisk: Пудож, finsk: Puutoinen) er en by i republikken Karelia i Russland. Byen ligger ved elva Vodla rundt 30 km øst for innsjøen Onega. Innbyggertall: 10 200 (estimat 2005), 10 632 (folketelling 2002), 8 000 (1970).
Pudozj ble første gang nevnt i 1382 som bosetningen Pudoga, som senere ble kalt Pudozjskij Pogost. Pudozj fikk bystatus i 1785.
V-type-asteroide
V-type-asteroider eller vestoider er asteroider med like spektrum som 4 Vesta, den langt største asteroiden i klassen og som er opphavet til navnet.
En stor del av asteroidene har baneelement like som de til Vesta, enten nære nok til å være en del av Vesta-familien, eller med like eksentrisiteter og inklinasjoner, men med en store halvakse mellom ca. 2,18 AE og Kirkwoodgapet ved 2,50 AE. Dette hinter til at de fleste av dem eller alle har sitt opphav som biter av Vesta sin overflate, kanskje blåste av som følge av et eneste kjempekraftig nedslag en viss tid i historien. Det enorme nedslagskrateret på Vestas sørlige halvkule er hovedkandidat for nedslagsplass.
V-typene er moderat lyse og lignende den mer vanlige S-typen, som består av stein–jernasteroider og ordinære kondritter. Den relativt sjeldne V-typen inneholder mer pyroksen enn S-typen.
Spekteret til V-typen har et kraftig absorpsjonstrekk opp mot 0,75 μm, et rundt 1 μm og er veldig rød ned mot 0,7 μm. I de synlige bølgelengdene er spektrumet til V-typene, inkludert Vesta selv, like spektrumene til basalte akondritt HED-meteoritter.
En J-type har blitt foreslått for asteroider med et særlig kraftig 1 μm absorpsjonstrekk likt det av diogenittmeteoritter. Disse kommer sannsynligvis fra dypere deler av Vestas jordskorpen.
Fordeling
De aller fleste av V-type-asteroidene er medlemmer av Vesta-familien sammen med Vesta selv. Det er noen marskryssere som 9969 Braille, og noen jordnære objekt som 3908 Nyx.
Det er også en spredd gruppe av objekt i nærheten av Vesta-familien, men som ikke er en del av den. Disse inkluderer:
Konsistoriet mai 1976
Det ble kreert 21 kardinaler, hvilket brakte det totale antall kreert av Paul VI til 139. Konsistoriet ble annonsert 27. april 1976, og på det tidspunkt var to reservert in pectore. En av dem ble offentliggjort ved konsistoriet, mens den andre ble offentliggjort året etter.
Tantang
Det har et areal på 1 502 kvadratkilometer og teller 540 000 innbyggere (2004).
Manke
Manken er der skulderbladene på et dyr møtes, i overgangen mellom nakke og rygg. Det refereres ofte til manken når høyden på et firebeint dyr skal måles, såkalt mankehøyde. For eksempel hos hester og hunder. I noen tilfeller refereres det også til manken som en hårmanke (i betydningen mye eller lite hår). Dette kan ha sammenheng med at noen arter kan ha betydelig hårvekst på manken, for eksempel hester.
Frances E. Allen
Frances Elizabeth Allen (født 4. august 1932 i Peru i delstaten New York i USA, død 4. august 2020 i Schenectady) var en amerikansk vitenskapskvinne og mottaker av Turing-prisen for 2006. Hun er kjent for banebrytende arbeid innen kompilatorer, kodeoptimalisering og parallellisering.
Allen var opprinnelig matematikklærer på high school, og skulle jobbe i IBM bare en tid for å betale ned studielånet sitt. Tidlig på 1980-tallet startet hun Parallel TRANslation (PTRAN)-gruppen for å studere problemstillinger innenfor kompilering for parallelle datamaskiner. Hennes gruppe ble regnet som blant de fremste i verden i dette fagfeltet. Hennes arbeid med algoritmer og teknologier la grunnlaget for dagens arbeid med kommersielle kompilatorer.
Allens innflytelse i IBM, hvor hun jobbet, gjorde at hun ble valgt til IBM Fellow i 1989. Dette var første gang en kvinne fikk denne utmerkelsen. Hun var også formann for IBMs Academy of Technology, en ledende organisasjon innen for datavitenskapen.
I 1997 ble Allen hedret ved å bli innlemmet i WITI Hall of Fame. Hun pensjonerte seg fra IBM i 2002. Da hun mottok Turing-prisen i 2007 var det som første kvinne.
Niels Rye
Niels Mathias Rye (født 24. august 1824 i Bø, død 6. februar 1905 i Kristiania) var en norsk embetsmann, stortingsrepresentant og statsråd.
Rye var utdannet jurist, og arbeidet i Indredepartementet fra 1847-1860, deretter i andre departement før han i 1869 ble amtmann i Søndre Bergenhus, i 1877 amtmann i Bratsberg og i 1880 stiftsamtmann i Kristiania.
Han var stortingsrepresentant for Bergen i perioden 1877-1879. Han var statsminister i 5 dager i overgangen mellom regjeringen Selmer og regjeringen Schweigaard, fra 29. mars til 3. april 1884.
Humanetikk
Humanetikk eller human-etikk var den betegnelse Kristian Horn valgte på det etiske system og (etter hvert) livssyn som Human-Etisk Forbund ble dannet for å utvikle og formidle i en norsk sammenheng. Horn hentet sitt begrep om human-etikk fra den danske filosofen Harald Høffdings (1843–1931) hovedverk Etik fra 1887. Høffding var igjen inspirert av empirismen og utilitarismen (David Hume og John Stuart Mill), og vektla det såkalte «velferdsprinsippet» som grunnverdi.
Humanetikk kan ses som enten snevrere eller sammenfallende med livssynshumanisme, også kalt sekulær humanisme. I internasjonal sammenheng finnes ikke et tilsvarende uttrykk og til engelsk oversettes gjerne humanetikk med Humanism eller secular humanism.
Snever definisjon
Med utgangspunkt i en snever forståelse av humanetikk som grunnlaget for en etikk, vektlegges en rasjonell og menneskelig forankret etikk, altså en etikk som utvikler etiske posisjoner og standpunkter gjennom rasjonelle vurderinger og utledninger av den menneskelige erfaring. Humanetikken er også basert på oppfatningen om at det finnes en felles, allmenn moral/etikk. Dette kommer til uttrykk i de fellestrekk som kan ses i mange religiøse og etiske systemer. For eksempel var Kristian Horn opptatt av å vise hvor utbredt «den gylne regel» er i mange religioner: «Du skal gjøre mot andre det du vil andre skal gjøre mot deg», eller negativt formulert: «Du skal ikke gjøre mot andre det du ikke vil andre skal gjøre mot deg.»
Vid definisjon
Dersom man anlegger et videre perspektiv og ser humanetikken som et mer omfattende livssyn hvor også andre elementer enn bare etikken vektlegges, blir selve benevnelsen mer problematisk. Uttrykket blir for snevert til å fange inn at et livssyn omfatter mer enn bare en etikk. Kristian Horn vurderte da også å kalle det ideologiske grunnlaget for Human-Etisk Forbund for humanisme, men valgte humanetikk fordi humanisme har en rekke andre betydninger.
Ikke minst dette er bakgrunnen for at Human-Etisk Forbund i dag i de fleste sammenhenger bruker benevnelsen «humanisme» for å understreke tilhørigheten til International Humanist and Ethical Union (IHEU). I denne sammenheng blir «humanetikk» også å forstå som synonymt med «humanisme». En konsekvens av dette er at på sitt landsmøte i 2005 vedtok Human-Etisk Forbund også å kalle alle sine seremonier for «humanistiske». Denne begrepsbruken har blitt kritisert både av human-etikere som Kjell Horn (sønn av Kristian Horn) og av kristne humanister som Dag Hareide, som er rektor for Norsk Humanistisk Akademi (Nansenskolen). Hareide mener humanismen er en strømning innen mange religioner og livssyn, og at «når begrepet humanisme skal brukes i Grunnloven og i skolens formålsparagraf, kan ikke HEF annektere ordet».
Dawn of the Dead
Dawn of the Dead er en skrekkfilm fra 1978, regissert av George A. Romero. Dette er oppfølgeren til Night of the Living Dead fra 1968, og den følger spredningen av zombier fra den første filmen. Filmen var med på å starte en bølge av splatterfilmer, men fikk også mange positive kritikker fordi den satt fokus på materialismen som hadde bredt seg i USA. Mange regner dette som Romeros beste Dead-film.
Men takket være mange kreative løsninger (særlig av Tom Savini på spesialeffektsiden) holdt budsjettet, selv om Romero har kalt innspillingen «et helvete». Filmen er en av de mest innbringende skrekkfilmene (i forholdet budsjett mot total inntjening) gjennom tidene, mye takket være salg utenfor USA. Filmen ble redigert til flere forskjellige versjoner etter hvilket land den skulle selges til. Til Italia (der filmen hadde verdenspremiere) lagde produsent Argento en versjon med mindre karakterbygging og høyere tempo, enn Romeros ferdige produkt som var fylt med humor og satire. Budsjettet ble også økt på papiret til $1,5 millioner for å lokke til seg utenlandske distributører.
I 2004 kom det en nyinnspilling av historien. Mye av handlingen er forandret (bl.a. at zombiene først dukker opp i denne filmen), men mange elementer som handlesenteret er beholdt. Romero har fulgt opp denne filmen med Day of the Dead og Land of the Dead.
Handling
USA er rammet av en pest som får de døde til å stå opp igjen. Militære og private grupper kjemper mot de døde, som er ute etter drepe alle levende. De døde er overalt, og gjør særlig byene til dødsfeller for de gjenlevende menneskene. Filmen følger fire mennesker på flukt fra Philadelphia. Det er Francine, Stephen, Roger og Peter. De rømmer fra byen i et nyhetshelikopter (Stephen er pilot) for å søke tilflukt i Canada.
På vei må de fylle drivstoff, og de bestemmer seg for å søke tilflukt i et kjøpesenter. De får ryddet senteret for zombier og stengt inngangene. Men Roger blir bitt, og blir skutt av Peter for å hjelpe ham ut av plagene. Men senteret blir omringet av de levende døde, og flyktningene innser at de er stengt inne.
Så klarer en gjeng med motorsyklister på rømmen å bryte seg inn, og slipper samtidig inn tusenvis av zombier. Stephen begynner å slåss mot motorsyklistene, istedenfor å samarbeide med dem, og blir zombiemiddag. Når så Stephen blir zombie selv, leder han en stor gruppe zombier mot Peter og Francine. De klarer å rømme opp på taket av bygningen til helikopteret, der de får ødelagt Stephen, før de flyr avgårde i det nesten drivstofftomme helikopteret.
Alternativ slutt
Istedenfor at Peter og Francine skulle komme seg unna, var originalplanen at når de kom på toppen av kjøpesenteret skulle Peter begå selvmord ved å skyte seg i hodet. Francine skulle så ta livet sitt ved å hoppe opp i rotorbladene på helikopteret. Rulleteksten skulle så vises over de blodige bladene før de sluttet å gå rundt, for å vise at de ikke hadde noen sjanse til å komme unna. Hvorfor denne delen ble kuttet ut er ikke kjent.
Solbriller
Solbriller er briller med fargede glass, som brukes for å beskytte øynene mot sollys. De brukes også av estetiske hensyn.
Spesielt albinoer og andre mennesker med synsproblemer kan ha nytte av solbriller. På havet og i snødekte omgivelser kan det naturlige lyset være skarpt nok til at også folk med normalt syn får problemer.
Siden 1950-årene har solbriller vært utbredt som motefenomen, spesielt i forbindelse med strandliv. De blir også assosiert med filmstjerner og andre berømtheter i underholdningsbransjen. Solbriller kan brukes for å skjule ens identitet. De hindrer øyekontakt, noe som kan gi den brillekledte et psykologisk overtak. De kan være et tegn på sorg, fordi de skjuler gråt. De blir også brukt for å skjule forstørrede eller sammentrukne pupiller eller blodskutte øyne, symptomer som kan avsløre narkotika- eller alkoholmisbruk.
Blinde bruker ofte solbriller for å unngå å forvirre andre – å ikke se øynene kan være bedre enn å se øyne som stirrer i feil retning. Folk med abnormt utseende øyne (for eksempel på grunn av katarr) eller ukontrollerte rykninger bruker gjerne også solbriller for å skjule dette.
Solbriller kan også være nyttige for sjåfører, seilere og piloter, da de kan filtrere ut uønsket lys (ofte med polariserte glass) og gjøre brukeren i stand til å se bedre. Gode solbriller kan redusere gjenskinnet fra vann, fuktig asfalt og snø betraktelig.
Solbrillforhengere er solbrilleglass som er festet sammen og utstyrt med fester slik at de kan settes utenpå vanlige briller. Disse kan være av samme form som brilleglassene, eller laget slik at de kan klippes/skjæres til å passe i forhold til brukerens ønsker. De kan være laget med feste slik at de kan klappes opp, noe som kan være nyttig ved bilkjøring i tunneler.
Ultrafiolett stråling blir gjerne filtrert vekk, noe som beskytter mot snøblindhet, katarrer og forskjellige former for øyekreft. Innen EU finnes det et CE-merke for briller som oppfyller visse kvalitetskrav. Alle solbriller som selges i Norge og Europa er CE-godkjent, og beskytter derfor godt mot UV-stråling. Solbriller fra lavkostnadsland, piratkopier av solbriller og lignende kan mangle CE-merke, og da heller ikke beskytte øyne. Det er ikke funnet noen sammenheng mellom høy pris og økt beskyttelse mot UV-stråling. Den europeiske standarden er EN 1836:2005. De fire graderingene er 0 for utilstrekkelig UV-beskyttelse, 1 for tilstrekkelig UV-beskyttelse, 2 for god UV-beskyttelse og 3 for full UV-beskyttelse.
Det er også indikasjoner på at synlig høyenergilys (HEV light) er implisert som årsak til aldersrelatert makuladegenerasjon. Det er blitt undersøkt om blå lysblokkerende linser kan ha en beskyttende effekt, men dette er ikke tydelig bekreftet av forskning. Ved solformørkelser advarer helsemyndighetene ofte mot å se på solen med bare solbriller som beskyttelse. Til dette formålet trengs sterkere filtre for å beskytte øynene.
Fylkesvei 7638
Fylkesvei 7638 går mellom Fiskebøl i Hadsel og Jordneset i Vågan.
Statens vegvesen planlegger ny vei over Morfjorden i Hadsel, med fylling og kort bru. Dette vil forkorte veien med ca. 7 km. Det er imidlertid delte meninger i distriktet om veien bør bygges. Den ble i 2013 utsatt på ubestemd tid grunnet høyere kostnader, og pengene brukt på utbedring av eksiterende vei.
I sammenheng med Nasjonal turistveg Lofoten blir ruter for syklister tilrettelagt på alternative strekninger til E10. En av disse er fylkesvei 888.
Frem til 2019 hadde veien betegnelsen fylkesvei 888.
Abrakadabra
Abrakadabra, også skrevet Abracadabra, er et magisk ord eller besvergelsesformular kjent fra seinantikken og tillegges den romerske forfatteren Quintus Serenus Sammonicus som skrev på 200-tallet. Ordet har neppe hatt noen opprinnelig betydning og brukes i dag om tomt snakk og uforståelig tale. Opprinnelsen til ordet er omdiskutert og flere opprinnelser er foreslått, men ifølge Oxford English Dictionary har ingen klart å finne dokumentasjon til noen av teoriene.
Xiangshan (Guilin)
Xiangshan (kinesisk: 象山区; pinyin: Xiàngshān Qū) er et bydistrikt i byprefekturet Guilin i den autonome region Guangxi i Folkerepublikken Kina.
Xiangshan har et areal på 88 km² og teller ca. 210.000 innbyggere (2004).
Administrative enheter
Subdistrikter: Kommune:
Suojarvi
Suojärvi (karelsk og finsk: Suojärvi; russisk: Суоярви) er en by i republikken Karelia i Russland. Byen ligger rundt 140 km nordvest for Petrozavodsk, og har hatt bystatus siden 1940. Antall innbyggere var i 2002.
Før 1944 var Suojärvi en finsk kommune i Viborgs län. Kommunen hadde innbyggere i 1939, de fleste av dem ortodokse.
Port of Dover Police
Port of Dover Police er en britisk politistyrke som har ansvaret for å håndheve lov og orden ved Dover havn. Styrken ble opprettet i 1933 med hjemmel i en lov fra 1847, som fortsatt er styrkens juridiske fullmakt. Politistyrken er underlagt havnestyret Dover Harbour Board og består av rundt 50 polititjenestemenn og 40 sivilt ansatte.
West Midlands Police
West Midlands Police er en politistyrke som betjener grevskapet West Midlands i England.
Styrken ble opprettet i 1974, og er den nest største i landet etter Metropolitan Police Service i London. Området har en befolkning på nesten 2,6 millioner, og omfatter blant annet byene Birmingham, Coventry og Wolverhampton, samt Black Country. Det var pr. 2005 8 057 polititjenestemenn, 721 spesialkonstabler og 3 882 andre ansatte. I tillegg var det 95 Police Community Support Officers.
Diecai
Diecai (kinesisk: 叠彩区; pinyin: Diécǎi Qū) er et bydistrikt i byprefekturet Guilin i den autonome region Guangxi i Folkerepublikken Kina.
Diecai har et areal på 52 km² og teller ca. 130.000 innbyggere (2004).
Bad Wiessee
Bad Wiessee er en kurby ved innsjøen Tegernsee i Bayern i Tyskland. Stedet ligger omtrent 50 km rett sør for München. Navnet «Wiessee» kommer fra «vestsjøen», altså fra den vestlige siden av sjøen.
Bad Wiessee er kjent for sitt helbredende svovelvann. Stedet er også populært som feriested.
Bad Wiessee er mest berømt for å være åstedet for De lange knivers natt, 30. juni 1934, da Adolf Hitler og SS arresterte og drepte ledelsen i SA som befant seg på dette stedet da de ble arrestert.
Det demokratiske arbeiderparti
Det demokratiske arbeiderparti kan vise til et av flere politiske partier:
Betty Trask Award
Betty Trask Award er en årlig britisk litterær pris som årlig deles ut av Society of Authors og gis til en debutroman skrevet av en innbygger i samveldet og som er under 35 år. Prisen ble innstiftet i. Prisen gis til tradisjonelle romaner eller kjærlighetsromaner.
Liste over prisvinnere
Denne listen er ikke komplett.
Kjellerhaugvatnet naturreservat
Kjellerhaugvatnet naturreservat ligger på Vega i Nordland. Naturreservatet har et areal på 1 955 dekar, hvorav 1 610 dekar landareal. Området er vernet for å ta vare på en sentral del av et større våtmarkskompleks med internasjonal verneverdi. Naturreservatet ble opprettet 19. desember 1997.
Verden vil bedras
Verden vil bedras er det andre albumet til den norske rapduoen Erik og Kriss. Platen ble sluppet 14. januar 2008.
Kinesisk Taipei under Sommer-OL 2012
Kinesisk Taipei deltok under Sommer-OL 2012 i London som ble arrangert i perioden 27. juli til 12. august 2012. 44 utøvere, 19 menn og 25 kvinner deltok i fjorten grener. Det var åttende gangen Kinesisk Taipei deltok i et sommer-OL, de kom på en delt 63.-plass på den uoffisielle medaljestatistikken med en sølv- og en bronsemedalje. Vektløfteren Chen Shih-chieh var landets flaggbærer under åpningsseremonien.
Marcus Selmer
Marcus Selmer (født 6. oktober 1819 i Randers, død 18. januar 1900 i Bergen) var en dansk fotograf som virket i Norge. Han ble Bergens første fast etablerte fotograf i 1852 og drev frem til sin død i 1900.
Det eldste kjente Bergensbilde er et daguerreotypi tatt av ham fra 1854. Selmer er mest kjent for sine landskapsbilder, Bergensprospekter og folkedraktsbilder. Hele hans negativarkiv ble ødelagt ved hans død.
Utmerkelser
I 1862 mottok han den danske medaljen Ingenio et arti.
Qixing
Qixing (kinesisk: 七星区; pinyin: Qīxīng Qū) er et bydistrikt i byprefekturet Guilin i den autonome region Guangxi i Folkerepublikken Kina.
Qixing har et areal på 74 km² og teller ca. 200.000 innbyggere (2004).
Xiufeng (Guilin)
Xiufeng (kinesisk: 秀峰区; pinyin: Xiùfēng Qū) er et bydistrikt i byprefekturet Guilin i den autonome regionen Guangxi i Folkerepublikken Kina.
Xiufeng har et areal på 49 km² og teller ca. 110 000 innbyggere (2004).
St. George’s Chapel (Windsor Castle)
St George's Chapel er det viktigste kapellet i Windsor Castle i England. Det er både en royal peculiar og kapell for hosebåndsordenen.
Kapellet ligger i den nederste delen av slottet, som er én av hovedresidensene til Charles III av Storbritannia.
Pier Francesco Ferrero
Pier Francesco Ferrero (født 1510 i Biella nær Vercelli i Italia, død 14. november 1566 i Roma) var en av den katolske kirkes kardinaler. Han var biskop av Vercelli i Italia.
Han var bror til kardinal Filiberto Ferrero (kreert 1549), nevø til kardinal Bonifacio Ferrero (1517) og onkel til kardinal Guido Luca Ferrero (kreert 1565). Andre kardinaler i slekten var Giovanni Stefano Ferrero (1500) og Antonio de Ferreri (1505).
Jinchengjiang
Jinchengjiang (kinesisk: 金城江区; pinyin: Jīnchéngjiāng Qū ) er et bydistrikt i byprefekturet Hechi i den autonome region Guangxi i Folkerepublikken Kina. Det har et areal på 2.340 km² og hadde 310,800 innbyggere i 2004.
MS «Norwegian Dawn»
MS «Norwegian Dawn» er et cruiseskip som ble sjøsatt i 2002. Det ble bygd av tyske Meyer Werft, for Norwegian Cruise Line.